**Дәріс 14.**

**Әлеуметтік желілерде коммуникацияны жылжытудың**

**шығармашылық тұжырымдамасы**

**Әлеуметтік желілер, блогтар, чаттар қазіргі кезде жанды қарым-қатынасты толық алмастырған. Ғаламтор заманауи адамға толыққанды еркіндік пен қоса тәуелді етуде. Қарқынды ақпараттандыру, қоғамдық жаһандану мен мәдени процесстердің нәтижесінде жаңа әлеуметтік кеңістік пайда болды, ол кеңістік виртуалды шындық деген атқа ие. Зерттеу жұмысымның актуалдылығына интернетті жатқызамыз. Себебі, интернет бұқаралық ақпарат құралдарына жатумен қатар әлеуметаралық қатынастың жаңа облысын ашуда, ал, ол адам өміріне үлкен өзгерістер әкелуде.  Адамдардың жанды қарым - қатынастан гөрі әлеуметтік желідегі қарым-қатынасты таңдауының себебіне мыналар жатуы мүмкін:**

1. Күнделікті өмірінде сөйлесетін адамдардың аз болуы;

2. Күнделікті өмірінде ішіндегі эмоцияларын толыққанды көрсете алмауы. Осындай ситуацияларда адам көбінесе интернеттегі анонимділікті немесе эмодзиларды таңдайды.

Чаттарды мекен етушілер толығымен паралингвистикадан айырылады: тілдік тембр, акцент, эмоционалдылық, дауыс ырғағы, дикция, жест және мимика. Уақыт өте келе, бұндай ауқымды мәселе шешіле бастады. Ең біріншіден, «эмоционалды дефицит» мәселесі қозғалып, эмоционалды реакцияларды «смайликтер» (ағылшын тілінен «smile» - «жымию») бейнелеп бастайды. Смайликтен бөлек әлеуметтік желілерде эмоцияңды немесе ойыңды  жеткізу үшін аудиожазбалар, видеожазбалар, тікелей эфир сияқты көптеген функциялар бар. Жаңа әлем және жаңа стиль өзі дамумен қатар жаңа тілдік коммуникацияны немесе ескі тілдік коммуникацияның трансформациялануын  талап етуде.

Визуалды қарым-қатынас барысында сөз интонация, мимика, жест арқылы таралады, ал виртуалды қарым-қатынас барысында бұның барлығын белгілер мен смайликтер алмастыруда.  Әрине, бұның барлығы өте ыңғайлы; дегенмен уақыт өте келе нәтижесі мүлдем жаман болуы мүмкін. Адам үйінен шықпай, тек әлеуметтік желі арқылы ғана сөйлесетін болса, шынайы өмірде адаммен шынайы қарым-қатынасқа түсу ол адамға қиынға соғады, ал адам күні адаммен екені барлығына мәлім.

Әлеуметтік желілердегі сөз мәдениетін сақтау үшін елімізде ең алдымен:

1. Ақпараттық мәдениет жайында қажетті мәліметтер, жұмыстар жүргізіліп, кеңінен ­насихатталса;

2. Адамдар бір-біріне қарап түзеледі, сондықтан жастарға үлгі болатын қоғам бел­сен­ділері жарнамадан бөлек, сөз мәдениетіне қатысты игі істерді атқаруға атсалысса, сөз қателеріне қатысты түрлі танымдық мақалалар жарияласа;

3. Тілдің қолданылуы, оның маңызы жөнінде әлеуметтік желілерде талқыланып, тіл тазалығы, сауатты жазуға үнде­ген жарнамалар, жастардың патриоттық се­зімдерін арттыратын ақпараттар мен суреттер жиі берілсе;

4. Кез келген әлеуметтік желіні пай­да­ланушы тұлға тіл мәселесіне бей-жай қарамай, сауатты жазуға талпынса, ықылас танытса виртуалды әлемдегі сөз мәдениеті түзелері анық.

Әлеуметтік желідегі коммуникацияны зерттеуде, мәдениет аралық коммуникацияның алатын орны өте үлкен екенін ескерген жөн. Мәдениетаралық коммуникация, коммуникация теориясында өте үлкен, әрі ерекше бөлім болып келеді. Мәдениетаралық коммуникация әртүрлі мәдениеттер арасындағы қарым-қатынастың теориялық және практикалық жақтарын зерттейді. Мәдениетаралық коммуникацияда ең бастысы мәдениет тасушылардың арасындағы қарым-қатынас мықты болуы керек. Мәдениет тасушы адам ғана емес, сонымен қатар, әртүрлі жануарлар да мәдениетті дамытып, жалғастыра алады.  Әртүрлі мәдениеттен алынған жануарлардың бір-бірімен қарым-қатынасқа түсуін де мәдениетаралық коммуникация десек болады. Мәдениетаралық қарым-қатынас өте ежелгі құбылыс болып келеді, ол біздің мәдениет деп есептейтін түсінігімізбен қатар пайда болып, дамып келеді.

Әлемде әлеуметтік желінің дәурені басталғалы да біраз уақыт болды. Қолдану­шыларының саны да жыл сайын артып келеді. Танымал он шақты әлеуметтік желінің аудиториясы мен оны қолданудың мақсаты әртүрлі. Десек те, ең алдымен олар – ақпарат алаңы. Ал бара-бара бұл желі­лерді өзіміздің ыңғайымызға бейімдеп алғаны­мыз рас. Ақпарат көзінен табыс көзіне негіз­дедік. Соңғы кездері тіпті ақпарат көзі «ұрыс» алаңына айналып бара жатыр.

Бұлай дейтініміз, жақында аты әлемге танылған екі шахматшы қызымыз Instagram желісінде жаға жыртысып, жазба жариялады. Әлеуметтік желілердің арасында Instagram 1,4 миллиард қолданушымен көшбасшылардың бестігіне енетінін ескерсек, мұндай жазбаларды лезде миллиондаған адам қарап үлгереді.

Блиц бойынша екі дүркін әлем чем­пионы Бибісара Асаубаева халықаралық гроссмейстер Жансая Әбдімәлікті өзімшілдік пен кәсіпқойлығына қатысты айыптады. Оның  айтуынша, Жансая Әбдімәлік «ең алдымен шахматшы екенін ұмытқан».

«Сұрақтардың көбі Жансаяға қатысты. Оның спортқа сай емес мінез-құлқына,  орынсыз эмоциясына қатысты. Әріптестеріне, жалпы өмірге деген көзқарасы, атап айтқанда кәсіпқойлығына қатысты. Спортшылар кез келген форс-мажор жағдай мен сынақтарға дайын болуы керек. Егер бірдеңе болып қалса, жылап, беріле салу емес. Егер Жансая сияқты әрбір ұсақ-түйекке мән берсе, спортты тастап, тұрмысқа шығып, борщ пісіріп отырған дұрыс», деп жазып, желідегі ұрысқа себепші болды.

Жансая Әбдімәлік те әріптесіне дәл осындай «бағытта» жауап қатты. Ол Бибісара Асаубаеваның өзіне қарсы айтқандарына мән бермеуге тырысқанымен, «тойтарыс бере­тін кез жеткенін» өз парақшасында жазды. Сөзінің соңында Жансая Әбдімәлік өз елінің атын әрқашан мақтанышпен және абыроймен асқақтататынын жеткізді.

Мұндай оқиғаны жалпақ жұртқа жариялау­дың не мәні бар? Әсіресе шетте жүріп екі қазақтың бір-бірімен бет жыртысқаны ұлтымызға ұят емес пе?

Қарап отырсақ, Бибісара Асаубаеваның Instagram парақшасына 58,1 мың, ал Жансая Әбдімәліктің парақшасына 42,1 мың адам тіркелген екен. Негізі әлеуметтік желідегі белгілі бір адамның парақшасына жазылған адам оны әрине алдымен құрмет тұтады, оның өмірінен хабардар болғысы келеді. Тіпті арасында еліктейтіндері де баршылық.

Ал мұндай жанжал тудыратын, адамның атына кір келтіретін жазбалар сол тұлға туралы ой-пікірдің өзгеруіне, тіпті құрметтің әлсіреуіне әкеп соғатыны рас.  Өкінішке қарай, мұндай оқиғалар желіде жетіп-артылады. Белгілі тұлғалардың бір-бірімен бетпе-бет емес, әлеуметтік желіде «айтысатын», сөз таластыратын кездерін бұған дейін де көріп жүрміз. Бибісара мен Жансаяның оқиғасы алғашқы жағдай емес. Алайда әдеп тұрғысынан да, интернет, әлеуметтік желілерді пайдалану мәдениеті мен ережесіне де мұндай «айтыстар» сай келмейтінін естен шығармау қажет-ау.

Ұлыбритания және Еуропаның көптеген елінде адамның тұлғасын әлеуметтік желі арқылы таниды. Сондықтан мәселен жұмысқа тұрарда түйіндемеде міндетті түрде әлеуметтік желідегі аккаунтын көрсету қажет. Жұмыс беруші сіз туралы алғашқы әсері мен пікірін парақшаңызды қарап отырып қалыптастырады. Ал Бибісара мен Жансая секілді әлеуметтік желіні «ұрыс» алаңына айналдырсаңыз, қалаған қызметіңізге есік жабық дей беріңіз. Өйткені парақшаңызды жүргізу мәдениетіңіз, жазған жазба мен қалдырған пікіріңіз де өзіңіздің болмысыңыздан хабар береді.

Сөз орайы келгенде, әлеуметтік желінің қолданыс аясына тоқталып өтсек, өткен жылдың соңындағы «Datareportal.com» мәлі­меті бойынша әлеужелінің тұрақты пайдала­нушылары 4,74 млрд адамға жеткен. 16 жастан 64 жасқа дейінгі әр адам әлеуметтік желіде күніне орта есеппен 2 сағат 28 минут уақытын өткізеді. Желі қолданушыларының басым бөлігі ер адамдардың үлесінде (54%), әйелдер сәйкесінше 46 пайыз. Халықтың 47 пайызы әлеуметтік желіні туыстары, достарымен сөйлесу үшін пайдаланады. Ал 35,4% адам бос уақытын өткізу үшін қолданса, 34,6% өзіне керек білім алып, жаңалық оқиды. Жалпы, адамдардың 28,7%-ы  әлеуметтік желі арқылы әлемде не болып жатқанын білуге ұмтылады.

**Зертханалық сабақ 14.**

**Шығармашылық тұжырымдама-ережелер, басқару.**